钦定古今图书集成/明伦汇编/氏族典/第399卷 > 《廖用贤尚友录》 > 史苏
## 钦定古今图书集成/明伦汇编/氏族典/第399卷 > 《廖用贤尚友录》 > 史苏

按《左传》僖公十五年：初，晋献公筮嫁伯姬于秦，遇《归
妹》之《睽》。史苏占之曰：“不吉。其繇曰：‘士刲羊，亦无衁也。
女承筐，亦无贶也。西邻责言，不可偿也’。”“《归妹》之睽，犹
无相也。震之离，亦《离》之震，为雷为火，为嬴败姬，车说
其輹，火焚其旗，不利行师，败于宗丘。归妹睽孤，寇张
之弧，侄其从姑，六年其逋，逃归其国，而弃其家，明年”
其死于高梁之虚。及惠公在秦，曰：“先君若从史苏之
占，吾不及此夫。”